CELEX: 32021R0576
Language: sl
Date: 2020-11-30 00:00:00
Title: Delegirana uredba Komisije (EU) 2021/576 z dne 30. novembra 2020 o spremembi Priloge III k Uredbi (EU) št. 978/2012 zaradi vključitve Republike Uzbekistan med države, ki imajo ugodnosti od tarifnih preferencialov v okviru GSP+

9.4.2021   
               
               
                  SL
               
               
                  Uradni list Evropske unije
               
               
                  L 123/1
               
            
         DELEGIRANA UREDBA KOMISIJE (EU) 2021/576
         z dne 30. novembra 2020
         o spremembi Priloge III k Uredbi (EU) št. 978/2012 zaradi vključitve Republike Uzbekistan med države, ki imajo ugodnosti od tarifnih preferencialov v okviru GSP+
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti člena 10(4) Uredbe,
         ob upoštevanju naslednjega:
         
                     (1)
                  
                  
                     V členu 9(1) Uredbe (EU) št. 978/2012 so določeni posebni pogoji za upravičenost do dodelitve tarifnih preferencialov v okviru posebnega spodbujevalnega režima za trajnostni razvoj in dobro upravljanje (v nadaljnjem besedilu: GSP+) državi, ki za to zaprosi. Za ta namen bi bilo treba državo šteti za ranljivo. Ratificirati bi morala vse konvencije iz Priloge VIII k Uredbi (EU) št. 978/2012, poleg tega pa zadevni organi za spremljanje v svojih najnovejših razpoložljivih sklepnih ugotovitvah ne bi smeli razkrivati resnih napak pri učinkovitem izvajanju nobene izmed teh konvencij. Glede nobene od zadevnih konvencij država ne bi smela vložiti pridržka, ki je prepovedan s to konvencijo ali ki se za izključne namene člena 9 Uredbe (EU) št. 978/2012 šteje kot nezdružljiv s ciljem in namenom te konvencije. Brez pridržkov bi morala sprejeti zahteve glede poročanja, ki jih določa posamezna konvencija, in sprejeti zaveze iz točk (d), (e) in (f) člena 9(1) Uredbe (EU) št. 978/2012.
                  
               
                     (2)
                  
                  
                     Država upravičenka do GSP, ki želi imeti ugodnosti od GSP+, mora predložiti zahtevek z izčrpnimi informacijami o ratifikaciji zadevnih konvencij, svojih pridržkih in ugovorih zoper tiste pridržke, ki so jih predložile druge pogodbenice konvencije, ter svojih zavezah.
                  
               
                     (3)
                  
                  
                     Komisija je 9. junija 2020 prejela zahtevek Republike Uzbekistan za GSP+.
                  
               
                     (4)
                  
                  
                     Komisija je zahtevek proučila in ugotovila, da Republika Uzbekistan izpolnjuje merila za upravičenost iz člena 9(1) Uredbe (EU) št. 978/2012. Zato bi bilo treba Republiki Uzbekistan dodeliti tarifne preferenciale v okviru GSP+, Prilogo III k Uredbi (EU) št. 978/2012 pa ustrezno spremeniti.
                  
               
                     (5)
                  
                  
                     Komisija bo spremljala stanje ratifikacije zadevnih konvencij in njihovo učinkovito izvajanje v Republiki Uzbekistan ter sodelovanje Republike Uzbekistan z zadevnimi organi za spremljanje v skladu s členom 13 Uredbe (EU) št. 978/2012 –
                  
               SPREJELA NASLEDNJO UREDBO:
         
            Člen 1
            V Prilogi III k Uredbi (EU) št. 978/2012 se v stolpcih A in B dodata naslednja država in ustrezna abecedna oznaka:
            
               
                           „UZ
                        
                        
                           Republika Uzbekistan“.
                        
                     
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. novembra 2020
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 303, 31.10.2012, str. 1.